b'\n_START_ARTICLE_\nU-195\n_START_SECTION_\nZgodovina\n_START_PARAGRAPH_\nPo splovitvi 8. aprila 1942 je bila podmornica v sestavi 4. podmorni\xc5\xa1ke flotilje kot \xc5\xa1olska podmornica stacionirana v Stettinu (danes Szczecin, Poljska). Med aprilom in septembrom 1943 je bila podmornica del 12. podmorni\xc5\xa1ke flotilje katera je delovala iz pristani\xc5\xa1\xc4\x8da Bordeaux. Med oktobrom 1943 in aprilom 1944 je bila U-195 na predelavi v transportno podmornico. Po kon\xc4\x8dani predelavi je bila od maja 1944 do septembra 1944 oskrbovalna podmornica 12. podmorni\xc5\xa1ke flotilje. V sestavi Kriegsmarine je U-195 opravila 3 bojne plovbe na katerih je potopila 2 ladji. Na svojo drugo bojno plovbo je izplula 20. avgusta 1944 iz Bordeauxa v Franciji in prispela v Batavijo (danes D\xc5\xbeakarta) 28. decembra 1944. 6. maja 1945 je U-195 v Surabaji na Javi prevzela japonska cesarska mornarica in jo pod imenom I-506 uporabljala do konca vojne. Nem\xc5\xa1ka posadka je bila internirana. Podmornica je bila uni\xc4\x8dena februarja 1946 v sklopu operacije Scuppered (potopitev nem\xc5\xa1kih podmornic v Aziji).'